b'\n_START_ARTICLE_\nChatsworth House\n_START_PARAGRAPH_\nChatsworth House je angle\xc5\xa1ki pode\xc5\xbeelski dvorec in le\xc5\xbei okoli 5 km severozahodno od Bakewella v Derbyshireu, Anglija. Je sede\xc5\xbe dru\xc5\xbeine Cavendish, vojvod Devonshirskih, ki v njem nepretrgano \xc5\xbeivijo od 16. stoletja.\n_START_SECTION_\nOpis\n_START_PARAGRAPH_\nChatsworth je eden izmed najbolj znanih angle\xc5\xa1kih dvorcev. Obdan je z obse\xc5\xbenimi parki in gleda na bli\xc5\xbenjo reko Derwent in hribe, ki ga lo\xc4\x8dujejo od sosednje doline reke Wye._NEWLINE_Glavna stavba je bila zgrajena v angle\xc5\xa1kem baro\xc4\x8dnem slogu okoli notranjega dvori\xc5\xa1\xc4\x8da, ima bogato okra\xc5\xa1eno stre\xc5\xa1no ograjo in pilastre na strogo geometrijski fasadi in 175 sob._NEWLINE_Chatsworth House ponuja razli\xc4\x8dne sobe, ki so okra\xc5\xa1ene s slikami Tintoretta, Canaletta, Rembrandta, Van Dyck, Fransa Halsa in Renoirja, stropne poslikave Antonia Verrioja in Louisa Laguerreja in tapiserije, svilene in usnjene tapete. Poleg tega je prikazana zbirka porcelana in pohi\xc5\xa1tvo razli\xc4\x8dnih obdobij. Drugi vrhunec je knji\xc5\xbenica s 17.500 enotami, kot tudi galerija skulptur z deli, med drugimi Antonia Canove, Bertela Thorvaldsena in Rudolfa Schadowa. To je ena od najve\xc4\x8djih zasebnih zbirk klasi\xc4\x8dnega kiparstva v Angliji.\n_START_SECTION_\nVrt in park\n_START_PARAGRAPH_\nVideti je mogo\xc4\x8de vrtno arhitekturo iz razli\xc4\x8dnih obdobij: dele nekdanjega baro\xc4\x8dnega vrta z kaskadami, kaskadno hi\xc5\xa1o in kanal in \xc5\xa1tiri kvadratne kilometre urejenih povr\xc5\xa1in pode\xc5\xbeelskega parka, vodnjak Sira Josepha Paxtona, ve\xc4\x8d rastlinjakov in skalnjakov. V novej\xc5\xa1em \xc4\x8dasu so uredili rozarij, labirint, zeli\xc5\xa1\xc4\x8dni vrt in senzori\xc4\x8dni vrt.\n_START_SECTION_\nStavba\n_START_PARAGRAPH_\nBess of Hardwick in njen drugi mo\xc5\xbe, Sir William Cavendish sta kupila posestvo Chatsworth leta 1549 ter zgradila leta 1552 prvo hi\xc5\xa1o. Od tega \xc4\x8dasa je ostal samo Lovski stolp na bli\xc5\xbenjem hribu._NEWLINE_Do konca 17. stoletja je bilo izvedeno le nekaj sprememb na stavbi. Sedanjo stavbo v klasi\xc4\x8dnem stilu je William Cavendish, 1. vojvoda Devonshirski zgradil v letih 1686-1707. Sodelovali so umetniki iz vse Evrope. Leta 1686 je vojvodov arhitekt Williama Talman podrl ju\xc5\xbeno fasado in zgradil nove zasebne sobe in \xc4\x8dudovit nabor dr\xc5\xbeavni\xc5\xa1kih sob za kralja Viljema III. in kraljico Marijo II., ki pa nikoli ni pri\xc5\xa1el v Chatsworth. V teh stanovanjih so, med drugim, stropne poslikave Louisa Laguerreja in tapiserije po slikah Rafaela. Dr\xc5\xbeavna jedilnica s stropnimi slikami Antonia Verrioja je ostala skoraj nespremenjena do danes. Vendar se vojvoda ni ustavil pri tem delu obnove. Sledila je vzhodna fasada (ki jo je zasnoval arhitekt William Talman), vklju\xc4\x8dno s Painted Hall in Long Gallery. William Cavendish, 6. vojvoda Devonshirski je preoblikovati dana\xc5\xa1njo knji\xc5\xbenico, zahodno fasado in kon\xc4\x8dno severno fasado (ki jo je zasnoval arhitekt Thomas Archer). Zahodno fasado je verjetno na\xc4\x8drtoval vojvoda sam. V tej fazi je Painted Hall dobila svoje stropne poslikave Louisa Laguerreja, prizori iz \xc5\xbeivljenja Julija Cezarja. Kapelica je \xc5\xa1e vedno ohranjena v prvotnem stanju._NEWLINE_1820-1830 je William Cavendish, 6. vojvoda Devonshirski, zgradil novo krilo na severu kot prizidek (arhitekt: Sir Jeffry Wyatville), s \xc4\x8demer je podvojil velikost stavbe. Kiparska galerija je najve\xc4\x8dji prostor v hi\xc5\xa1i in se nahaja v severnem krilu. Je prostor za velik del ogromne zbirke vojvod. V tem \xc4\x8dasu je bila dolga galerija pretvorjena v knji\xc5\xbenico, ker je vojvoda pridobil ve\xc4\x8d popolnih zbirk knjig in so \xc5\xbeeleli, da so tam pospravljene._NEWLINE_Od leta 1981 je bila ustanovljena Chatsworth House Foundation, Andrewa Cavendisha, 11. vojvode Devonshirskega, ki skrbi za vzdr\xc5\xbeevanje dvorca. Spada v konzorcij Treasure Houses of England.\n_START_SECTION_\nVrt in park\n_START_PARAGRAPH_\nJe eden najbolj znanih vrtov v Angliji in izhaja iz treh glavnih faz vrtne arhitekture. Prvi vojvoda Devonshirski je uredil baro\xc4\x8dni vrt, ki sta ga zasnovala George Londonu in Henry Wise. Tukaj je \xc5\xa1e kaskadna hi\xc5\xa1a (arhitekt Thomas Archer), 200 metrov dolga kaskada (Grillet arhitekt) in sprejemni kanal._NEWLINE_V drugi fazi je Capability Brown, najbolj znan vrtnark svojega \xc4\x8dasa, ustvaril v 1760-tih romanti\xc4\x8dni pode\xc5\xbeelski vrt._NEWLINE_Leta 1826, je \xc5\xa1esti vojvoda imenoval Josepha Paxtona za njegovega glavnega vrtnarja. Ta je zgradil skalnjake, arboretum in Pinetum in \xc5\xa1tevilne rastlinjake. Ustvaril je tudi cesarski vodnjak, ki je bil zgrajena za na\xc4\x8drtovani obisk carja [Nikolaj I. Ruski|[Nikolaja I]]. ruskega. V samo \xc5\xa1estih mesecih je ustvaril 32.000 kvadratnih metrov veliko jezero, dolgo 110 metrov, ki se nahaja nad ribnikom in polni fontano z naravnim vodnim tlakom. Fontana dose\xc5\xbee vi\xc5\xa1ino curka okoli 25 m in porabi skoraj 4000 litrov vode na minuto. Car ni nikoli pri\xc5\xa1el na obisk v Chatsworth House. Najve\xc4\x8dje delo Paxtona je leta 1920 prekinjen Great Conservatory, velik rastlinjak, ki bi naj bil podoben Crystal Palace v Londonu. Za prebivalce bli\xc5\xbenje vasi je bil zgrajen model, ki je krasil vas.'